Ulrike Barthruff

D **Ulrike Barthruff-Jeck** (* 26. Septämber 1953 z Stuagert; † 18. Jänner 2024 au deert) isch e dytschi Schauspiileri un Heerspiilsprächeri gsii.

## Lääbe
D Ulrike Barthruff het iri schauspiilerisch Uusbildig vu 1972 und 1975 an dr Hoochschuel fir Musik un Theater z Hamburg gmacht, iri Leerer sin dr Boy Gobert, dr Peter Striebeck un dr Wolf-Dietrich Sprenger gsii. Iri Biinelaufbaan het si an Theater z Bremen, z Essen, z Esslinge, z Fryburg, z Haidelberch, z Ingolstadt, z Recklinghausen un z Ulm gfiert, si het am am Hamburger Thalia Theater gaschtiert un z Stuagarte am Theater vu dr Altstadt, an de Schauspiibiine un em Studio Theater. Näbe vyyl andere Rolle het si d *Claire Zachanassian* in s Dürrenmatts *Der Besuch der alten Dame*, d *Bernarda* in *Bernarda Albas Haus* vum Federico García Lorca gespiilt, in *Die Glasmenagerie* vum Tennessee Williams oder in dr Kumeedi *Leonce und Lena* vum Georg Büchner. Derzue het me si au in dr One-Woman-Comedy *Oifach abheba!* chenne sää.

Anne 1975 het d Ulrike Barthruff in ere Folg vu *Tadellöser & Wolff* ire Debüt voor dr Kamera gee. Ab un zue het si in andere Fäärnseeseerie mitgmacht, unter anderem in verschiidene *Tatort*-Episoode. E greeßer Publikum het si gchännt dur iri Hauptroll in dr 12-dailige Mundartseerie *Laible und Frisch*, wu vum SWR broduziert wooren isch.

D Ulrike Barthruff het au syt Ändi vu dr 1980er Joor as Sprächeri bi vyyl Heerrspiil mitgmacht in e Hufe Brodukzioone vum SDR un speeter vum SWR, vyylmool au in Diläktheerrspiil.

Am 18. Jänner 2024 isch d Barthruff no schwäärer Chranket gstoorbe.

## Uusglääseni Filmografy
* 1975: *Tadellöser & Wolff * (Episood #1.1)
* 1986: *Die Reise*
* 1988: *Oh Gott, Herr Pfarrer – Wo du hingehst, will ich auch hingehen*
* 1999: *Tatort – Bienzle und der Zuckerbäcker*
* 2003: *Nachts, wenn der Tag beginnt*
* 2005: *In Sachen Kaminski*
* 2006: *Tatort – Bienzle und der Tod in der Markthalle*
* 2008: *Vom Atmen unter Wasser*
* 2009–2010: *Laible und Frisch*
* 2010: *Vom Ende der Liebe*
* 2013: *Die Kirche bleibt im Dorf – Ludwig*
* 2014: *Tatort – Zirkuskind*
* 2014: *Ohne dich*
* 2014: *Laible und Frisch: * Bühnenreif
* 2015: *Helen Dorn – Der Pakt* (Fäärnseeseerie)

## Uusglääseni Heerspiil
* 1987: *Techtelmechtel* – Reschy: Hartmut Kirste
* 1987: *Einstand* – Reschy: Raoul Wolfgang Schnell
* 1990: *Bauchweh* – Reschy: Hartmut Kirste
* 1990: *Aber ich will, will, will* – Reschy: Hartmut Kirste
* 1990: *Goldgrund, Abgrund* – Reschy: Hartmut Kirste
* 1991: *Kalt wie Eis* – Reschy: Detlev Ihnken
* 1993: *Klara im Regenwald* – Reschy: Hartmut Kirste
* 1993: *Über Land* – Reschy: Helga Siegle
* 1994: *Die Heimsuchung* – Reschy: Karin Fischer
* 1994: *Der Hilfssheriff* – Reschy: Helga Siegle
* 1995: *Der Crash von Neuhofen* – Reschy: Karin Fischer
* 2001: *B’sondere Ei’sätz* – Reschy: Helga Siegle
* 2002: *Ego-Event: Stell dich nicht an – stell dich aus!* – Reschy: Helga Siegle
* 2003: *S Gschenk vo da weisa Morgaländer* – Reschy: Günter Maurer
* 2003: *Das schwarz-rot-goldige Mariele oder Die Umleitung* – Reschy: Helga Siegle
* 2003: *A Kloed fürs Grab* – Reschy: Günter Maurer
* 2004: *Die Disko-Kelter* – Reschy: Günter Maurer
* 2004: *Die Expertenkommission* – Reschy: Helga Siegle
* 2005: *Die Flamme seines Lebens* – Reschy: Susanne Hinkelbein
* 2005: *Die große Kehrwoch* – Reschy: Helga Siegle
* 2007: *Wasserleichen* – Reschy: Susanne Hinkelbein
* 2008: *Die schwäbische Sphinx* – Reschy: Susanne Hinkelbein
* 2009: *Die Guck* – Reschy: Susanne Hinkelbein
* 2010: *Das Geisterhaus (2. und 5. Teil)* – Reschy: Walter Adler
* 2014: *Unsere Wege trennen sich* – Reschy: Susanne Hinkelbein

## Weblink
* 

## Fueßnote